
Решение №505/19.11.2010 по нак. д. №505/2010 на ВКС, НК
 


 	
	 Р Е Ш Е Н И Е	
	 	
	 № 505 	
	 	
	 Г. С, 19.11.2010 г.	
		
	 В И М Е Т О Н А Н А Р О Д А	
	 	
	Върховният касационен съд на Р. Б, Второ наказателно отделение, в съдебно заседание на петнадесети ноември, две хиляди и десета година, в състав:	
	 	
	 ПРЕДСЕДАТЕЛ: С. С 	
	 	
	 ЧЛЕНОВЕ: Б. Ч	
	 	
	 Т. С	
	 	
	При участието на секретаря К. П 	
	 	
	В присъствието на прокурора Красимира КОЛОВА	
	 	
	Изслуша докладваното от съдия Стамболова К.Н.Д. 537/2010 г.	
	 	
	и за да се произнесе, взе предвид следното:	
	 	
	 	
		
		
	Производството е по реда на чл.422,ал.1,т.5 вр. чл.419,ал.1 вр. чл.341,ал.1 вр. чл.306,ал.1,т.1 НПК.	
	 	
	 Осъденият Н. В. П. чрез упълномощен защитник е поискал възобновяване на В.Н.Ч.Д.245/10 г. по описа на ОС-Русе /РОС/ и Н.Ч.Д. 439/10 г. по описа на РС-Русе /РРС/. Твърди се, че в хода на съдебното производство по реда на чл.25 вр. чл.23 НК пред първоинстанционния съд е допуснато нарушение на закона, необмислено от въззивния съдебен състав, като е присъединено изцяло към наложеното общо наказание лишаване от свобода и наказание глоба в размер на 700 лв. Набляга се и на нарушение на материалния закон с оглед неправилно тълкуване на нормата на чл.59,ал.1 ЗИНЗС и определяне спрямо П. на изтърпяване на така определеното му общо наказание лишаване от свобода при строг режим в затворническо общежитие от закрит тип. Моли се производството да бъде възобновено и макар и да не отразено изрично - върховната съдебна инстанция по наказателни дела сама да пристъпи към изменение на решението в положителен за осъдения вариант. 	
	 	
	В съдебно заседание пред ВКС представителят на П. /който не желае да се явява пред съда/ поддържа искането с изтъкнатите в него съображения, без да желае произнасяне по постановения режим и затворническо общежитие, тъй като по същество осъденият вече е изтърпял реално наказанието си.	
	 	
	 Прокурорът от ВКП намира искането за неоснователно.	
	 	
	 Върховният касационен съд, Второ наказателно отделение, като взе предвид искането и изложените в него доводи, като съобрази становищата на страните в съдебно заседание и след като сам се запозна с материалите по делото, годни да бъдат ценени в настоящото производство, намира за установено следното:	
	 	
	 Няма основания за възобновяване на наказателното производство, като искането за това, макар и допустимо, е неоснователно. Казаното е така, защото долустепенните съдилища /в частност първоинстанционният съд/ са се възползували от възможността да присъединят намиращото се в съвкупност с наказанията по други осъждания наказание глоба в размер на 700 лв. Те имат правомощие да сторят това, както са и направили съгласно разпоредбата на чл.25 вр. чл.23,ал.3 НК, най-малко предвид множеството осъждания на П. и поредното производство за кумулация с оглед новопоявило се осъждане на осъдения. Последното, наред с останалите, формира процесната съвкупност. 	
	 	
	Изътканите в искането съображения за семейното положение на П.,трудното намиране на работа и т. н., не са относими в пряк смисъл към претенцията по искането за възобновяване чрез отмяна на присъединеното наказание глоба, поради нарушение на материалния закон.	
	 	
	 ВКС не намира за нужно да обсъжда второто направено по искането за възобновяване възражение, а именно, за определяне на първоначален строг режим на изтърпяване на наложеното общо наказание лишаване от свобода и определеното в тази връзка затворническо общежитие от закрит тип. Същото се отнася и касателно приведеното в изпълнение наказание лишаване от свобода по силата на чл.68 НК. От една страна не се поддържа изтъкнатата претенция в тази част, а от друга-тя е несъстоятелна, по съображения, подробно отразени от Р.. 	
	 	
	 Водим от изложените съображения, Върховният касационен съд, Второ наказателно отделение	
	 	
	 РЕШИ: 	
	 	
	 ОСТАВЯ БЕЗ УВАЖЕНИЕ искането на осъдения Н. В. П. за възобновяване на В.Н.Ч.Д.245/10 г. по описа на ОС-Русе /РОС/ и Н.Ч.Д. 439/10 г. по описа на РС-Русе /РРС/. 	
	 	
	 РЕШЕНИЕТО е окончателно.	
	 	
	 ПРЕДСЕДАТЕЛ: ЧЛЕНОВЕ: 1/ 2/	

